A ormino ocurre que belún escribe un mensache sincero sobre o qual será emocionalment sensible. Os troles habilidosos saben que una forma facil d'encarranyar-le ye afirmar deshonestamente que dita persona ye un trol. En atras ocasions una persona puede no entender u encaixar immediatament en as normas socials d'un foro an a mayoría d'os participants sí lo fan. Como resultau, actuar licherament difuera d'as normas (a ormino no intencionadament y por razons lechitimas) fa que dita persona sía qualificada de trol. A vegadas puede estar dificil distinguir entre un usuario que simplament tiene valors, puntos de vistas u ideyas diferents y un que se comporta intencionadament como un trol. Desafortunadament, muitos usuarios reaccionan agresivament a la primera impresión d'un supuesto 'trol, o que a vegadas leva a que usuarios novatos disgustados u minorías politicas sían consideraus troles.